Document ID: /roh_data/filtered/fineweb-2-filterrobots_roh.jsonl.gz/38906

Tendol Gyalzur - la «super-mum» dals orfens è morta ils 3 da matg a Cuira. Gyalzur è stada enconuschenta per ses grond engaschament per orfens en il Tibet. En 25 onns ha Gyalzur tgirà 300 uffants fugitivs. Ella era sezza ina orfna dal Tibet. Sco sia famiglia ha ditg, saja Gyalzur morta vi da las consequenzas dal coronavirus.
Gyalzur ha pers sia famiglia il 1959 durant la revolta dal Tibet. Silsuenter è ella scappada en l'India. Il Dalai Lama ha lura tramess ella en in vitg d'uffants da Pestalozzi en Germania e suenter è ella vegnida en Svizra. Gyalzur ha fundà l'emprima chasa d'orfens en il tibet.